**Jautājums:** MK noteikumi un 2016.gada 5.janvāra Komisijas Īstenošanas regula (ES) 2016/7 paredz, ka iepirkuma Nolikumiem ir jāsatur informāciju par Eiropas vienotā iepirkuma procedūras dokumenta veidlapa vai norāde uz tīmekļvietni, kur ir pieejama Eiropas vienotā iepirkuma procedūras dokumenta veidlapa, prasības tās aizpildīšanai un iesniegšanai, Pretendents šādu norādi iepirkuma nolikumā nav atradis. \*Lūdzam apliecināt, ka pasūtītājs pieņem Eiropas vienoto iepirkuma procedūras dokumentu \*un ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, būs iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai nolikuma prasībām, dokuments tiks pieņemts.

**Atbilde:** Iepirkums tiek sludināts Publisko iepirkumu likuma 9.panta kārtībā, kas atbilst “mazo iepirkumu”, nevis iepirkuma procedūras statusam. Saskaņā ar Publisko iepirkumu likuma 9.panta ceturto daļu, šim iepirkumam nolikumā nav jāparedzEiropas vienotā iepirkuma procedūras dokumenta iesniegšana, turklāt piedāvājums iesniedzams rakstveidā, aizlīmētā aploksnē Ludzas novada pašvaldībā. Atvasinātām valsts pārvaldes iestādēm vēl nav stājies spēkā noteikums par “mazo iepirkumu” elektronisku iesniegšanu. Pasūtītājs pieņems piedāvājumu tikai tādā formātā, kurš ir aprakstīts Nolikumā. Eiropas vienotā iepirkuma procedūras dokumenta kā sākotnējā pierādījuma atbilstībai nolikuma prasībām iesniegšana nav attiecināma uz iepirkumiem PIL 9.panta kārtībā, bet ir attiecināma tikai uz iepirkuma procedūrām.

**Jautājums:** Vai nolikuma 3.8.1. punktā, aizsargājot sertificēto personu datus, lai apliecinātu speciālista piesaistes tiesiskumu, pietiks ar pretendenta izgatavotu apliecinājumu par darba tiesisko attiecību statusu?

**Atbilde:** Pretendentam ar 3.8.1. punktu tiek uzlikts pienākums pierādīt, ka tā rīcībā būs tiesiski nodarbināts personāls. Pretendents, saskaņā ar nolikuma 1.pielikuma “Pieteikums dalībai iepirkumā” 5.punktu apliecina, ka datu subjekti, uz kuriem attiecas Iepirkuma vai līguma izpildes laikā iesniegtie dati, ir informēti, kā arī ir devuši savu piekrišanu personas datu iesniegšanai saistībā ar Iepirkumu **„Zemes kadastrālā uzmērīšana, topogrāfiskā uzmērīšana un zemes ierīcības projektu sagatavošana Ludzas novada pašvaldības vajadzībām”, ID Nr. LNP 2019/35,** pamatojoties uz Publisko iepirkumu likuma noteikumiem, kā arī ir informēti, ka to dati tiek apstrādāti un uzglabāti nepieciešamo datu apstrādes laiku, kā arī normatīvajos aktos noteiktajos gadījumos pēc sākotnējās datu apstrādes tik ilgi, cik tas noteikts lietu nomenklatūrā un/vai normatīvajos aktos, ka dati netiks nodoti trešajām personām, izņemot, ja tas būtu nepieciešams šeit noteiktās datu apstrādes nolūkam, vai ja šādu pienākumu uzliek normatīvie akti.

**Jautājums:** Nolikuma 3.8.1. punktā pieminētais 6.pielikums ir speciālista apliecinājums (kurš prasīts 3.8.2. (iespējams) un 3.8.3. punktos) nevis speciālistu saraksts.

**Atbilde:** Nolikuma 3.8.1. punkta ietvaros pretendentam jāiesniedz 5. pielikuma aizpildītais 2. punkts un katra piedāvātā speciālista apliecinājums – aizpildīts nolikuma 6. pielikums.

**Jautājums:** Vai 3.8.2. punktā prasītais katra speciālista apliecinājums papildus jāgatavo brīvā formā?

**Atbilde:** Nē. Nolikuma 3.8.2. punktā pielaista pārrakstīšanās kļūda un pretendents iesniedz katra speciālista parakstītu apliecinājumu saskaņā ar Nolikuma 6.pielikumu.

**Jautājums:** 3.8.2. punktā pie sertifikātiem pieminētais 7.pielikums ir “apakšuzņēmēju un apakšuzņēmēju apakšuzņēmēju saraksts”, tā ir cipara vai teksta kļūda?

**Atbilde:** Tika pielaista numerācijas kļūda. Ja pretendents plāno piesaistīt apakšuzņēmējus, tikai tad ir jāiesniedz aizpildīts 7.pielikums.

**Jautājums:** Vai uz uzrādāmajiem apakšuzņēmējiem attiecās tikai nolikuma prasības 3.6. punkts par reģistrācijas faktu?

**Atbilde:** Uz pretendenta piesaistāmo apakšuzņēmēju tiek attiecināts tikai 3.6. punktā minētais kritērijs, ja apakšuzņēmējs nav persona, uz kuras profesionālām un kvalifikācijas (pieredzes) iespējām pretendents balstās, lai apliecinātu tā atbilstību nolikumā noteiktām prasībām. Ja pretendentam ir atbilstoša kvalifikācija, bet tas nodod kādu darba daļu izpildei apakšuzņēmējam – tas netiek uzskatīts par personu, uz kuras iespējām pretendents balstās.

**Jautājums:** Rosinām nolikuma 3.8.2. punktā izņemt prasību par sertifikātu kopiju iesniegšanu, jo komisija \*bezmaksas\* var pārliecināties\*\*par sertifikātu spēkā esamību ( derīguma termiņi, apturēšanas un anulēšanas datumi) \*publiski pieejamās \*sertificēšanās centru mājaslapās.

**Atbilde:** Ja informācija par speciālistu sertifikātiem un citiem izglītību apliecinošiem dokumentiem ir pieejama publiskajās sertificēšanas centru mājaslapās, komisija par to pārliecināsies elektroniski un sertifikātu/ apliecību iesniegšana nav obligāta.